Fortíðarþrá einkennir hörðustu andstæðinga göngugatna í miðbænum . Draumsýn þessara einstaklinga er að aðstæður verði eins og þær voru á þeim tíma þegar fjarska auðvelt var að keyra niður Laugaveg , fá þar bílastæði og skreppa í búð . Keyra svo aðeins neðar og leggja bílnum þar og skreppa í enn aðra búð . Sennilega er það svo að samtíminn er hverju sinni sannfærður um að hann hafi höndlað sannleikann og kunni allar leikreglur . Um leið þykir næsta sjálfsagt að fussa og sveia yfir fortíðinni og fólkinu sem lifði í henni og kunni ekki skil á hinum réttu leikreglum . Nútímamaðurinn kallar yfir sig alls kyns böl með kæruleysislegu líferni sínu . Ungmenni heimsins lifa mörg hver í ótta við afleiðingar loftslagsbreytinga sem víða hafa skelfileg áhrif . Þau þreytast ekki á að minna hina fullorðnu , sem eiga víst að vera ábyrgðarfullu manneskjurnar á þessari plánetu , á nauðsyn þess að grípa til aðgerða .